બનાસકાંઠામાં કેટલાક ઇસમો દ્વારા સત્યતા ચકાસ્યા વગર બનાસકાંઠા જીલ્લામાં બાળકો ઉપાડવાવાળી ગેંગ ફરે છે તેવા સોશીયલ મીડીયા(વોટસએપ) પર મેસેજ વાયરલ કરવામાં આવી રહયા છે. આ બાબતે બનાસકાંઠા પોલીસે આવી ગેંગ વિરૂધ્ધમાં જાહેરનામું બહાર પાડેલ છે તેવા મેસેજ પણ સોશીયલ મીડીયા (વોટસએપ)માં વાયરલ થઇ રહયા છે. બનાસકાંઠા પોલીસે આવુ કોઇ જાહેરનામું બહાર પાડેલ નથી. આ અંગે એલસીબી પીઆઇ જે. એચ. સિંઘવે જણાવ્યું છે કે, બનાસકાંઠા જીલ્લાની તમામ જનતાને આથી અપીલ કરવામાં આવે છે કે આવા ખોટા મેસેજથી ગભરાવાની જરૂર નથી.